Miestne zastupiteľstvo mestskej časti Bratislava-Petržalka

Materiál na rokovanie Miestneho zastupiteľstva
mestskej časti Bratislava-Petržalka
dňa 30. septembra 2008

Materiál číslo: 224/2008

K bodu: Návrh na zmenu uznesenia Miestneho zastupiteľstva mestskej časti Bratislava-
              Petržalka č. 155 z 29. 6. 2004

Predkladá:	Návrh na uznesenie:

Viera Kimerlingová	v prílohe
zástupkyňa starostu

Prerokované:

v Miestnej rade mestskej časti
Bratislava-Petržalka dňa 16. 9. 2008

Spracovali:

Ing. Julián Lukáček
vedúci finančného oddelenia

Alena Juríková
vedúca ref. SMM odd. NM

Návrh  uznesenia

Miestne  zastupiteľstvo  mestskej  časti Bratislava-Petržalka

schvaľuje
           
1.) zabezpečenie úveru Rímskokatolíckej Cirkvi, Farnosť Svätej Rodiny ručením prostredníctvom Rímskokatolíckej Cirkvi, Farnosť Bratislava-Čunovo zriadením záložného práva na parcelu č. 647/11 o výmere 9678 m2, orná pôda, parcelu č. 694/17 o výmere 90048 m2, orná pôda, parcelu č. 714/15 o výmere 8702 m2, orná pôda, parcelu č. 718/14 o výmere 11251 m2, orná  pôda  v  katastrálnom území Čunovo, spolu 119 679 m2 v prospech mestskej časti Bratislava-Petržalka,

2.) zmenu termínu splatenia návratnej finančnej výpomoci poskytnutej Rímskokatolíckej Cirkvi, Farnosti Svätej Rodiny  do 31. 7. 2011.

Dôvodová správa

	Uznesením Miestneho zastupiteľstva mestskej časti Bratislava-Petržalka č. 155 zo dňa 29. júna 2004 bola mestskou časťou Bratislava-Petržalka poskytnutá návratná finančná výpomoc na 5 rokov vo výške 5 miliónov Sk Rímskokatolíckej cirkvi, Farnosti Svätej Rodiny z Fondu rozvoja bývania. Splatnosť  výpomoci bola stanovená do augusta 2009. Túto pôžičku splácala farnosť v pravidelných splátkach vo výške 83 500,- Sk.
	Následne bola výška pôžičky uznesením Miestneho zastupiteľstva mestskej časti Bratislava-Petržalka č. 239 zo dňa 24. mája 2005 zvýšená o sumu 2 700 tis. Sk a bola upravená výška mesačných splátok na 130 tis. Sk mesačne. Tieto mesačné splátky boli zo strany farnosti pravidelne uhrádzané.

	Uznesením Miestneho zastupiteľstva mestskej časti Bratislava-Petržalka č. 110 zo dňa 27. novembra 2007 bolo schválené zníženie mesačných splátok zo súčasných 130 tis. Sk na 70 tis. Sk mesačne s účinnosťou od 1. 12. 2007. V tomto uznesení sa neuvádza ďalšia podstatná skutočnosť, ktorou je obdobie splatnosti pôžičky. Pri mesačných splátkach vo výške 70 tis. Sk mesačne od 1. 12. 2007 je predpoklad splatenia celej výšky pôžičky júl 2011. Tento termín bol uvedený v dôvodovej správe k materiálu zo dňa 27. novembra 2007, ale nebol prenesený do textu uznesenia. Farnosť Svätej Rodiny pravidelne mesačne spláca pôžičku čiastkou 70 tis. Sk a je predpoklad, že v splácaní bude pokračovať. K 30. júnu 2008 predstavovala zostatková hodnota pôžičky čiastku 2 558 500,- Sk. Preto navrhujeme prijať doplnenie uznesenia č. 110 v znení:
Termín splatenia návratnej finančnej výpomoci poskytnutej Rímskokatolíckej Cirkvi, Farnosti Svätej Rodiny sa mení na termín do 31. 7. 2011.

	V čl. IV. Zmluvy o bezúročnej návratnej finančnej výpomoci č. 01/2004 zo dňa 13. 7. 2004 a jej dodatkov č. 1 a 2 je uvedené nasledovné ustanovenie:
Zabezpečenie úveru:
Dlžník zabezpečí úver ručením treťou osobou (Rímskokatolícka Cirkev, Farnosť Sedembolestnej Bratislava-Vajnory) uplatnením záložného práva v prospech veriteľa na nehnuteľný majetok:
pozemok p. č. 1863, 1864, LV 3244 o výmere spolu 6388 m2 v k. ú. Vajnory.

	Počas prípravy podkladov pre zmluvu o záložnom práve došlo k veľkým zmenám v organizačnej štruktúre Rímskokatolíckej Cirkvi. Farnosť Sedembolestnej Bratislava-Vajnory bola zaradená do inej diecéze ako Farnosť Svätej Rodiny v Petržalke a nedošlo k prevodu majetku na farnosť vo Vajnoroch. Preto bola p. farárom petržalskej farnosti navrhnutá možnosť založenia majetku cirkvi v k. ú. Čunovo. Po overení vlastníckych vzťahov boli do záložného práva zahrnuté pozemky o celkovej výmere 119 679 m2. Ide o ornú pôdu v k. ú. Čunovo, ktorej cena je stanovená v prílohe č. 1 zákona č. 582/2004 Z. z. o miestnych daniach v znení neskorších predpisov vo výške 22,42 Sk/m2, čo v prepočte za 119 679 m2 predstavuje sumu 2 683 203,- Sk.

	Preto navrhujeme prijať uznesenie k uplatneniu záložnému právu:
Rímskokatolícka Cirkev, Farnosť Svätej Rodiny zabezpečí úver ručením prostredníctvom Rímskokatolíckej Cirkvi, Farnosť Bratislava-Čunovo zriadením záložného práva na parcelu  č. 647/11 o výmere 9678 m2, orná pôda, parcelu č. 694/17 o výmere 90048 m2, orná pôda, parcelu č. 714/15 o výmere 8702 m2, orná pôda, parcelu č. 718/14 o výmere 11251 m2, orná pôda v katastrálnom území Čunovo, spolu 119 679 m2 v prospech mestskej časti Bratislava-Petržalka.
	Materiál bol prerokovaný v komisii správy majetku a miestnych podnikov dňa 3.9.2008, vo finančnej komisii dňa 11.9.2008.
	Materiál bol prerokovaný v Miestnej rade mestskej časti Bratislava-Petržalka dňa 16.9.2008, ktorá uznesením č. 241 Miestnemu zastupiteľstvu mestskej časti Bratislava-Petržalka odporučila schváliť:
1.	zabezpečenie úveru Rímskokatolíckej Cirkvi, Farnosť Svätej Rodiny ručením prostredníctvom Rímskokatolíckej Cirkvi, Farnosť Bratislava- zriadením záložného práva na parcelu  č. 647/11 o výmere 9678 m2, orná pôda, parcelu č. 694/17 o výmere 90048 m2, orná pôda, parcelu č. 714/15 o výmere 8702 m2, orná pôda, parcelu č. 718/14 o výmere 11251 m2, orná pôda v  katastrálnom území Čunovo, spolu 119 679  m2 v prospech mestskej časti Bratislava-Petržalka,

2.	zmenu termínu splatenia návratnej finančnej výpomoci poskytnutej Rímskokatolíckej Cirkvi, Farnosti Svätej Rodiny do 31. 7. 2011.

Výpis uznesenia
zo zasadnutia komisie správy miestneho majetku a miestnych podnikov konaného 
dňa 03.09. 2008

K bodu 2 –  Návrh na zmenu uznesenia Miestneho zastupiteľstva mestskej časti Bratislava-Petržalka č. 155 z 29.06.. 

Uznesenie č. 2
Komisia odporúča schváliť materiál v predloženom znení bez pripomienok

Hlasovanie :
Za : 5, proti: 0, zdržal sa : 0

V Bratislave, 3.9.2008

Za správnosť výpisu zodpovedá :                                                         Zápisnicu odsúhlasil  : 

Ing. Ján Kubička                                                                                      Ing. Peter Hrdlička
                                                                                                                predseda komisie

Odporúčajúce stanovisko
finančnej komisie pri miestnom zastupiteľstve Bratislava-Petržalka zo dňa 11.09.2008

Prítomní: : Mgr. Belohorec, Ing. Vermeš, Ing. Kocka, MUDr. Janota PhD., CSc.,
                   
Neprítomní: Ing. Weissensteiner, Ing. Hanák, Ing. Plšek , Mgr. Bakerová-Dragúňová,  Števove

K bodu : 
Návrh na zmenu uznesenia k zabezpečeniu úveru a jeho splácania Farnosti Svätej Rodiny.
Odporučujúce stanovisko:
Finančná komisia súhlasí s predložením materiálu do miestneho zastupiteľstva bez pripomienok. 

Hlasovanie:
Prítomní : 4
Za           : 4
Proti        : 0
Zdržal sa : 0

V Bratislave 11.09.2008                                                    Mgr. Michal Belohorec v.r.
                                                                                             predseda FK
Za správnosť: Ing. Lukáček